Piliscsév Község Önkormányzat Képviselő-testületének

…………………………… önkormányzati rendelete

a 2015. évi költségvetés végrehajtásáról

Piliscsév Község Önkormányzatának Képviselő-testülete az államháztartásról szóló 2011. évi CXCV. törvény 91.§.(1) és (2) bekezdései alapján – az Önkormányzat 2015. évi költségvetésének végrehajtásáról a következő zárszámadási rendeletet alkotja.

I. rész

A rendelet hatálya

1.§. A rendelet hatálya kiterjed az önkormányzatra és költségvetési szerveire.

 (1) Az Önkormányzat költségvetési szervei:

 a) Piliscsévi Közös Önkormányzati Hivatal

 b) Kálmánfi Béla Művelődési Ház és Könyvtár

 c) Piliscsévi „Aranykapu” Egységes Óvoda-Bölcsőde

II. rész

Az önkormányzat zárszámadása

2.§. (1) Piliscsév Község Önkormányzatának Képviselő-testülete az Önkormányzat – beleértve a költségvetési szerveit - 2015. évi zárszámadását

 a) 472.152 ezer Ft bevétellel

 b) 436.072 ezer Ft kiadással

hagyja jóvá.

(2) A Képviselő-testület az önkormányzat mérlegszerűen bemutatott bevételeit forrásonként, kiadásait jogcímenként, az 1. mellékletben foglaltaknak megfelelően fogadja el.

(3) Az önkormányzat, az önkormányzat hivatala, valamint az önkormányzat önállóan működő intézményei bevételeit a 2., 3.,4. melléklet, kiadásait az 5., 6., 8. melléklet szerint feladatonként részletezve fogadja el.

(4) Az Önkormányzat fejlesztési, felújítási kiadásainak teljesítését 185.423 ezer Ft főösszegben, valamint annak célonkénti részletezését a 7. mellékletben foglaltak szerint elfogadja.

(5) Az Önkormányzat 2015. december 31-i állapot szerinti vagyonát a 9. mellékletben részletezett mérlegadatok alapján 1.282.293 ezer Ft-ban állapítja meg.

(6) Az önkormányzat közvetett támogatásait a 10. melléklet tartalmazza.

(7) Az önkormányzat adósság állományát a 11. melléklet tartalmazza.

(8) Az önkormányzat és költségvetési szerveinek beszámolóját a 12., 13.,14. és 15. mellékletek tartalmazzák.

 (9) Az önkormányzatnak több éves kihatással járó, költségvetést érintő kötelezettsége nincs.

3.§. (1)A 2015. évi pénzmaradvány összegét, valamint a szabad rendelkezésű pénzmaradvány felhasználását az alábbiak szerint hagyja jóvá:

Pénzmaradvány: 36.080 eFt

Feladattal terhelt elkötelezettségek: 9.344 eFt

Következő évi feladatokra felhasználható szabad pénzeszköz: 26.736 eFt

(2) Utasítja az Önkormányzat jegyzőjét, hogy a pénzmaradványt érintő fizetési kötelezettség teljesítését biztosítsa, illetve kísérje figyelemmel.

(3) Utasítja az Önkormányzat jegyzőjét, hogy a pénzmaradványnak a 2016. évi előirányzaton történő átvezetéséről gondoskodjon.

III. rész

Záró rendelkezések

4.§. E rendelet a kihirdetést követő napon lép hatályba.

 Kosztkáné Rokolya Bernadett Baumstark Tiborné

 polgármester jegyző

A rendelet kihirdetve: ……………………………..

 Baumstark Tiborné

 jegyző

 *Mellékletek jegyzéke*

*1. sz. melléklet Összevont(konszolidált) mérleg*

*2. sz. melléklet Működési bevételek, Közhatalmi bevételek,* *Felhalmozási c.*

 *átvett pénzeszközök, Felhalmozási bevételek,* *Egyéb műk. célú*

 *tám. bevételei*

*3. sz. melléklet Állami támogatás*

*4. sz. melléklet Intézményi működési bevételek (teljesítés adatai)*

*5. sz. melléklet Bér, járulék és dologi kiadások kormányzati funkció (COFOG)*

 *szerinti bontásban*

*6. sz. melléklet Ellátottak juttatásai*

*7. sz. melléklet Felhalmozási kiadások*

*8. sz. melléklet Támogatások, átadott pénzeszközök*

*9. sz. melléklet Vagyonmérleg*

*10. sz. melléklet Az önkormányzat által nyújtott közvetett támogatások*

*11. sz. melléklet Az önkormányzat adósság állománya*

*12. sz. melléklet Az önkormányzat saját beszámolója*

*13. sz. melléklet A Piliscsévi Közös Önkormányzati Hivatal beszámolója*

*14. sz. melléklet A Kálmánfi Béla Művelődési Ház és Könyvtár beszámolója*

*15. sz. melléklet A Piliscsévi „Aranykapu” Egységes Óvoda-Bölcsőde*

 *beszámolója*